Document ID: /roh_data/filtered/fineweb-2-filterrobots_roh.jsonl.gz/58816

Il schef dal concern da farmazia Roche è dapi il 2014 commember dal gremi e dapi il 2017 vicepresident da la banca gronda. Sper Schwan na candideschan er Kai Nargolwala e Juan Colombas betg pli per in'ulteriura perioda. Gia l'ultim temp era vegnì speculà surda ina demissiun da Schwan. Suenter la demissiun anticipada da l'anteriur president da la banca – António Horta-Osório – era er Schwan vegnì crititgà fermamain. Er la rolla dubla da Schwan, sco vize da la banca gronda e CEO da Roche, è adina puspè stà tema.
Anc il schaner aveva Severin Schwan ditg envers differentas medias ch'el na sappia betg sch'el veglia candidar per in'ulteriura perioda tar la proxima radunanza generala ch'ha lieu l'avrigl.